Як зазначыў на пачатку свайго выступу генеральны дырэктар Нацыянальнай кінастудыі “Беларусьфільм” Ігар Поршнеў, падпарадкаваная яму ўстанова на сёння з’яўляецца папраўдзе першакласным еўрапейскім прадпрыемствам, на якім можна ствараць кіно. За мінулы год кінастудыяй у рамках сацыяльнага заказа было створана 5 фільмаў ігравога фармату (адзін — камерцыйны), 15 фільмаў неігравога фармату, 9 — анімацыйных. За гэты ж перыяд былі аказаны паслугі вытворча-тэхнічнай базы 119 заказчыкам, з якіх толькі пяць — нерэзідэнты Рэспублікі Беларусь.